CELEX: 62014TN0055
Language: hu
Date: 2014-01-21 00:00:00
Title: T-55/14. sz. ügy: 2014. január 21-én benyújtott kereset — Genossenschaftskellerei Rosswag-Mühlhausen kontra OHIM (Lembergerland)

15.3.2014   
            
            
               HU
            
            
               Az Európai Unió Hivatalos Lapja
            
            
               C 78/16
            
         2014. január 21-én benyújtott kereset — Genossenschaftskellerei Rosswag-Mühlhausen kontra OHIM (Lembergerland)
   (T-55/14. sz. ügy)
   2014/C 78/32
   Az eljárás nyelve: német
   
      Felek
   
   
      Felperes: Genossenschaftskellerei Rosswag-Mühlhausen eG (Vaihingen an der Enz, Németország) (képviselő: H. Steffan ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a fellebbezési tanácsnak a 11 134 947. számú közösségi védjegybejelentésre vonatkozóan 2013. november 14-én, az R 566/2013-1. sz. ügyben hozott határozatát;
            
         
               —
            
            
               a fellebbezési tanács 2013. november 14-i R 566/2013-1. sz. határozata vonatkozásában kötelezze az alperest a bejelentett védjegy lajstromozására;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      Az érintett közösségi védjegy: a „Lembergerland” szóvédjegy a 33. osztályba tartozó áruk vonatkozásában — 11 134 947. sz. védjegybejelentés.
   
      Az elbíráló határozata: az elbíráló a védjegybejelentést elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 207/2009/EK rendelet 7. cikke (1) bekezdése j) pontjának megsértése.